Á býráðsfundi mánakvøldið 12. september 2016 bleiv umhvørvispolitikkurin fyri Tórshavnar kommunu samtyktur. Umhvørvispolitikkurin stingur út í kortið, hvussu vit í øllum virksemi taka atlit at umhvørvinum soleiðis, at komandi ættarlið hava somu møguleikar at gagnnýta náttúruna og tess tilfeingi eins og undanfarin ættarlið. Til ber at lesa samtykta umhvørvispolitikkin HER. Tórshavnar kommunu arbeiðir áhaldandi við verkætlanum, sum eru umhvørvinum at frama. Men tað eru nógvar avbjóðingar á umhvørvisøkinum, og tær eiga allar at verða tiknar í álvara. Tí er tað av stórum týdningi, at hesin umhvørvispolitikkur hjá Tórshavnar kommunu nú er samtyktur. Tórshavnar kommuna tekur ábyrgd og virkar fyri einum grønum og burðardyggum samfelag. Hetta er eitt týðandi stig á leiðini soleiðis, at umhvørvið verður raðfest enn hægri. Nú verður arbeitt víðari við at gera ein faldara til umhvørvispolitikkin. Hesin faldari kemur á torshavn. fo í næstumm. Umhvørvispolitikkurin Umhvørvispolitikkurin hjá Tórshavnar kommunu varð samtyktur á býráðsfundi 12. september 2016. Til ber at lesa politikkin HER